CELEX: 62009CA0133
Language: el
Date: 2010-09-30 00:00:00
Title: Υπόθεση C-133/09: Απόφαση του Δικαστηρίου (τέταρτο τμήμα) της 30ής Σεπτεμβρίου 2010 [αίτηση του Fővárosi Bíróság (Δημοκρατία της Ουγγαρίας) για την έκδοση προδικαστικής αποφάσεως] — József Uzonyi κατά Mezőgazdasági és Vidékfejlesztési Hivatal Központi Szerve [Γεωργία — Κοινή γεωργική πολιτική — Συστήματα στηρίξεως — Κανονισμός (ΕΚ) 1782/2003 — Άρθρο 143βα — Χωριστή ενίσχυση για τη ζάχαρη — Χορήγηση — Απόφαση νέων κρατών μελών — Προϋποθέσεις — Αντικειμενικά και αμερόληπτα κριτήρια]

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/9
            
         Απόφαση του Δικαστηρίου (τέταρτο τμήμα) της 30ής Σεπτεμβρίου 2010 [αίτηση του Fővárosi Bíróság (Δημοκρατία της Ουγγαρίας) για την έκδοση προδικαστικής αποφάσεως] — József Uzonyi κατά Mezőgazdasági és Vidékfejlesztési Hivatal Központi Szerve
   (Υπόθεση C-133/09) (1)
   
   (Γεωργία - Κοινή γεωργική πολιτική - Συστήματα στηρίξεως - Κανονισμός (ΕΚ) 1782/2003 - Άρθρο 143βα - Χωριστή ενίσχυση για τη ζάχαρη - Χορήγηση - Απόφαση νέων κρατών μελών - Προϋποθέσεις - Αντικειμενικά και αμερόληπτα κριτήρια)
   2010/C 317/16
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Bíróság
   
      Διάδικοι στην υπόθεση της κύριας δίκης
   
   József Uzonyi
   
      κατά
   
   Mezőgazdasági és Vidékfejlesztési Hivatal Központi Szerve
   
      Αντικείμενο
   
   Αίτηση εκδόσεως προδικαστικής αποφάσεως — Fővárosi Bíróság — Ερμηνεία του άρθρου 143βα, παράγραφος 1, του κανονισμού (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (EOK) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (ΕΕ L 270, σ. 1) — Υποχρέωση των κρατών μελών να χορηγούν τη χωριστή ενίσχυση για τη ζάχαρη βάσει αντικειμενικών και αμερόληπτων προϋποθέσεων — Εθνική ρύθμιση που χορηγεί την ενίσχυση μόνο στους παραγωγούς που διαθέτουν συμφωνητικό παράδοσης ζαχαρότευτλων που σύναψαν απευθείας με εργοστάσιο ζάχαρης
   
      Διατακτικό
   
   Το άρθρο 143βα, παράγραφος 1, του κανονισμού (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (EOK) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001, όπως τροποποιήθηκε με τον κανονισμό (ΕΚ) 319/2006 του Συμβουλίου, της 20ής Φεβρουαρίου 2006, έχει την έννοια ότι απαγορεύει εθνική κανονιστική ρύθμιση, όπως η επίμαχη στην κύρια δίκη, η οποία αποκλείει τη χορήγηση χωριστής ενισχύσεως για τη ζάχαρη σε γεωργό ο οποίος δεν έχει δικαιώματα παραδόσεως και παραδίδει ζαχαρότευτλα στον παραγωγό ζάχαρης μέσω επιχειρήσεως κάθετης ολοκληρώσεως η οποία έχει τέτοια δικαιώματα, ενώ η ρύθμιση αυτή παρέχει τη δυνατότητα χορηγήσεως χωριστής ενισχύσεως σε γεωργό ο οποίος έχει δικαιώματα παραδόσεως και παραδίδει ζαχαρότευτλα αμέσως στον παραγωγό ζάχαρης, καθώς και σε γεωργό, μέλος ομάδας παραγωγών, ο οποίος δεν έχει δικαιώματα παραδόσεως και παραδίδει ζαχαρότευτλα στον παραγωγό ζάχαρης μέσω της ομάδας αυτής, η οποία έχει δικαιώματα παραδόσεως.
   
      (1)  ΕΕ C 153 της 4.7.2009